Twee dood in KZN-botsing | Maroela Media
Twee dood in KZN-botsing
Twee mense is dood en twee beseer in 'n botsing tussen 'n vragmotor en 'n motor aan die KwaZulu-Natalse suidkus.
Athlenda Mathe, woordvoerder van Netcare 911, het gesê die botsing het op die R612 in die Braemer-gebied plaasgevind. Mathe het gesê twee insittendes van die motor was reeds dood met paramedici se aankoms op die toneel. Hul liggame moes met meganiese toerusting uit die wrak verwyder word.
Volgens Mathe het nog twee mense matige tot ligte beserings opgedoen en is op die toneel behandel voordat hulle na 'n nabygeleë hospitaal geneem is vir verdere behandeling.